Kui pakane paugub aiateibas või vähemalt näpistab nina, ent virmalisi ometi taevas pole, mida siis mures teha? Tuleb võtta kätte ja valmistada kunstlikud virmalised. Selleks poel vaja muud kui kõrgsageduslike raadiolainete saatjaid. Kui pumbata mõnesaja kilomeetri kõrgusele atmosfääri 3,6 megavatine raadiolainete kimp, rebib see aatomitelt elektronid ja tekivadki virmalised. Todd Pedersen  ja tema kolleegid USA õhujõudude uurimislaborist kasutasid neid saatjaid Alaskal, et tekitada 150 kilomeetri kõrgusel helenduv ionosfääri kiht. Sel kõrgusel oleks kiht kasulik uutlaadi radarite kaugsuhtluseks.